หน่วยอัตราข้อมูล

ในสาขาโทรคมนาคม และคอมพิวเตอร์, อัตราบิต หรือ จำนวนบิตข้อมูลที่ถูกส่งในหนึ่งหน่วยเวลา สามารถวัดได้ในหน่วยของ บิตต่อวินาที, ไบต์ต่อวินาที และยังนิยมเติมคำอุปสรรคของระบบเอสไอไว้ด้านหน้า ซึ่งจะทำให้มีความหลากหลายของหน่วยอัตราข้อมูล (data rate units) ในการวัดดังนี้

**มาตรฐานการเขียนคำอุปสรรคร่วมกับบิตและไบต์**
การเขียนตัวย่อ 2 Mb (ซึ่งสามารถอ่านได้ถูกต้องแบบเดียวคือ 2 เมกะบิต) สามารถเข้าใจได้ถึง 4 แบบด้วยกัน คือ เริ่มด้วย เมกะ- หรือ เมบิ- แล้วต่อด้วย -บิต หรือ -ไบต์ ดังนั้นหากจะเขียนให้ถูกต้องจำเป็นต้องเข้าใจอย่างชัดเจนเสียก่อน ความแตกต่างของ เมกะ- กับ เมบิ- และ -บิต กับ -ไบต์ แจงด้วยตารางข้างล่างนี้
จากตารางจะเห็นว่าหากอ่านผิดจาก เมกะ- เป็น เมบิ- จะผิดพลาดไปเพียงประมาณ 5% แต่หากอ่านผิดจาก -บิต เป็น -ไบต์ จะผิดจากความจริงไปถึง 800% ดังนั้นความเข้าใจใน เมกะ-, เมบิ-, -บิต, -ไบต์ จึงมีความสำคัญอย่างยิ่ง

**ความต่างของ M กับ Mi**
M- ย่อมาจาก เมกะ (mega) หมายถึง 1,000,000 (106) แต่ Mi- ย่อมาจาก เมกะไบนารี (megabinary) ซึ่งหมายถึง 1,048,576 (220)

**ความต่างของ b กับ B**
b ย่อมาจาก บิต แต่ B ย่อมาจาก ไบต์ และเนื่องจากหนึ่งไบต์มีค่าเท่ากับ 8 บิต จึงทำให้ Mb (เมกะบิต) ต่างกับ MB (เมกะไบต์) อยู่ 8 เท่านั่นเอง

**หน่วยฐานสิบของบิต**

**กิโลบิตต่อวินาที**
กิโลบิตต่อวินาที หรือ kilobit per second (kbit/s หรือ kb/s  หรือ kbps) เป็นหน่วยของอัตราการส่งข้อมูล มักพบเห็นในการบ่งความเร็ว (แบนด์วิดธ์) ของอินเทอร์เน็ตบรอดแบนด์ ซึ่งมีค่าเท่ากับ- 1,000 บิตต่อวินาที- 125 ไบต์ต่อวินาที

**เมกะบิตต่อวินาที**
เมกะบิตต่อวินาที หรือ megabit per second (Mbit/s หรือ Mb/s หรือ Mbps) เป็นหน่วยของอัตราการส่งข้อมูล มักพบเห็นในการบ่งความเร็ว (แบนด์วิดธ์) ของอินเทอร์เน็ตบรอดแบนด์ ซึ่งมีค่าเท่ากับ- 1,000,000 บิตต่อวินาที- 1,000 กิโลบิตต่อวินาที- 125,000 ไบต์ต่อวินาที- 125 กิโลไบต์ต่อวินาที

**จิกะบิตต่อวินาที**
จิกะบิตต่อวินาที หรือ gigabit per second (Gbit/s หรือ Gb/s) เป็นหน่วยของอัตราการส่งข้อมูลซึ่งมีค่าเท่ากับ- 1,000,000,000 บิตต่อวินาที- 1,000 เมกะบิตต่อวินาที- 125,000,000 ไบต์ต่อวินาที- 125 เมกะไบต์ต่อวินาที

**เทระบิตต่อวินาที**
เทระบิตต่อวินาที หรือ terabit per second (Tbit/s หรือ Tb/s) เป็นหน่วยของอัตราการส่งข้อมูลซึ่งมีค่าเท่ากับ- 1,000,000,000,000 บิตต่อวินาที- 1,000 จิกะบิตต่อวินาที- 125,000,000,000 ไบต์ต่อวินาที- 125 จิกะไบต์ต่อวินาที

**หน่วยฐานสองของบิต**

**กิบิบิตต่อวินาที**
กิบิบิตต่อวินาที หรือ kibibit per second (Kibit/s หรือ Kib/s) เป็นหน่วยของอัตราการส่งข้อมูลซึ่งมีค่าเท่ากับ- 1,024 บิตต่อวินาที

**เมบิบิตต่อวินาที**
เมบิบิตต่อวินาที หรือ mebibit per second (Mibit/s หรือ Mib/s) เป็นหน่วยของอัตราการส่งข้อมูลซึ่งมีค่าเท่ากับ- 1,048,576 บิตต่อวินาที- 1,024 กิบิบิตต่อวินาที

**จิบิบิตต่อวินาที**
จิบิบิตต่อวินาที หรือ gibibit per second (Gibit/s หรือ Gib/s) เป็นหน่วยของอัตราการส่งข้อมูลซึ่งมีค่าเท่ากับ- 1,073,741,824 บิตต่อวินาที- 1,024 เมบิบิตต่อวินาที

**เทบิบิตต่อวินาที**
เทบิบิตต่อวินาที หรือ tebibit per second (Tibit/s หรือ Tib/s) เป็นหน่วยของอัตราการส่งข้อมูลซึ่งมีค่าเท่ากับ- 1,099,511,627,776 บิตต่อวินาที- 1,024 จิกะบิตต่อวินาที

**หน่วยฐานสิบของไบต์**

**กิโลไบต์ต่อวินาที**
กิโลไบต์ต่อวินาที หรือ kilobytes per second (kB/s) เป็นหน่วยของอัตราการส่งข้อมูลซึ่งมีค่าเท่ากับ- 1,000 ไบต์ต่อวินาที- 8,000 บิตต่อวินาที- 8 กิโลบิตต่อวินาที

**เมกะไบต์ต่อวินาที**
เมกะไบต์ต่อวินาที หรือ megabytes per second (MB/s) เป็นหน่วยของอัตราการส่งข้อมูลซึ่งมีค่าเท่ากับ- 1,000,000 ไบต์ต่อวินาที- 1,000 กิโลไบต์ต่อวินาที- 8,000,000 บิตต่อวินาที- 8 เมกะบิตต่อวินาที

**จิกะไบต์ต่อวินาที**
จิกะไบต์ต่อวินาที หรือ gigabytes per second (GB/s) เป็นหน่วยของอัตราการส่งข้อมูลซึ่งมีค่าเท่ากับ- 1,000,000,000 ไบต์ต่อวินาที- 1,000 เมกะไบต์ต่อวินาที- 8,000,000,000 บิตต่อวินาที- 8 จิกะบิตต่อวินาที

**เทระไบต์ต่อวินาที**
เทระไบต์ต่อวินาที หรือ terabytes per second (TB/s) เป็นหน่วยของอัตราการส่งข้อมูลซึ่งมีค่าเท่ากับ- 1,000,000,000,000 ไบต์ต่อวินาที- 1,000 จิกะไบต์ต่อวินาที- 8,000,000,000,000 บิตต่อวินาที- 8 เทระบิตต่อวินาที

**หน่วยฐานสองของไบต์**

**กิบิไบต์ต่อวินาที**
กิบิไบต์ต่อวินาที หรือ kibibytes per second (​KiB/s) เป็นหน่วยของอัตราการส่งข้อมูลซึ่งมีค่าเท่ากับ- 1,024 ไบต์ต่อวินาที- 8,192 บิตต่อวินาที- 8 กิบิบิตต่อวินาที

**เมบิไบต์ต่อวินาที**
เมบิไบต์ต่อวินาที หรือ mebibytes per second (​MiB/s) เป็นหน่วยของอัตราการส่งข้อมูลซึ่งมีค่าเท่ากับ- 1,048,576 ไบต์ต่อวินาที- 1,024 กิบิไบต์ต่อวินาที- 8,388,608 บิตต่อวินาที- 8 เมบิบิตต่อวินาที

**จิบิไบต์ต่อวินาที**
จิบิไบต์ต่อวินาที หรือ gibibytes per second (GiB/s) เป็นหน่วยของอัตราการส่งข้อมูลซึ่งมีค่าเท่ากับ- 1,073,741,824 ไบต์ต่อวินาที- 1,024 เมบิไบต์ต่อวินาที- 8,589,934,592 บิตต่อวินาที- 8 จิบิบิตต่อวินาที

**เทบิไบต์ต่อวินาที**
เทบิไบต์ต่อวินาที หรือ tebibytes per second (​TiB/s) เป็นหน่วยของอัตราการส่งข้อมูลซึ่งมีค่าเท่ากับ- 1,099,511,627,776 ไบต์ต่อวินาที- 1,024 จิบิไบต์ต่อวินาที- 8,796,093,022,208 บิตต่อวินาที- 8 เทบิบิตต่อวินาที

**อ้างอิง**
 Definitions of the SI units: The binary prefixes. 
หมวดหมู่:การส่งผ่านข้อมูล
หมวดหมู่:Units of flow
หมวดหมู่:หน่วยสารสนเทศ